b"\n_START_ARTICLE_\nLamu, la petita extraterrestre\n_START_SECTION_\nArgument\n_START_PARAGRAPH_\nLa hist\xc3\xb2ria comen\xc3\xa7a quan uns dimonis decideixen conquerir la Terra. La filla del seu rei, la Lamu, repta un hum\xc3\xa0, l'Ataru, que l'atrapi en deu dies: si ho aconsegueix, els deixaran en pau, i si no... els humans seran els seus esclaus. Finalment l'Ataru ho aconsegueix, per\xc3\xb2 una confusi\xc3\xb3 fa que la Lamu cregui que li demana que es casi amb ella i queden promesos. I aqu\xc3\xad comencen els problemes._NEWLINE_Ning\xc3\xba no d\xc3\xb3na import\xc3\xa0ncia al fet que la Lamu volgu\xc3\xa9s esclavitzar-los, perqu\xc3\xa8 tots queden captivats per la seva bellesa. La Terra s'omple d'aliens amics i enemics de la Lamu, com la Ran, la Benten, l'Oyuki, la Kurama o el Rei, que es sumen als amics de la parella, com el Megane, el Mendo, la Shinobu, la Sakura, el Cherry, la Ryuunosuke, els professors, la fam\xc3\xadlia de la Lamu... Una s\xc3\xa8rie coral com n'hi ha poques._NEWLINE_La s\xc3\xa8rie t\xc3\xa9 195 cap\xc3\xadtols i \xc3\xa9s de la productora Kitty Films.\n_START_SECTION_\nPel\xc2\xb7l\xc3\xadcules i OVAs\n_START_PARAGRAPH_\nLa s\xc3\xa8ries es va expandir a fins a 6 pel\xc2\xb7l\xc3\xadcules (l'\xc3\xbaltima es va fer per celebrar el 10\xc3\xa8 aniversari), i 11 OVAS i 4 anys d'emissi\xc3\xb3 de la s\xc3\xa8rie amb 195 cap\xc3\xadtols."